ţii! 


Cel de-al patrulea copilaş al familiei Ovidiu şi Monica Bar, prunca 
Ana-Parascheva, a intrat ieri deplin prin botez în Biserica lui 
Hristos, unde îi dorim să rămână în veşnicie! 


Să punem rugăciuni de acum şi pentru fraţii noştri Cătălin şi Lo- 
redana-Nelica (din Timişoara), care astăzi vor primi Taina Cu- 
nuniei întru Hristos! Dumnezeu să-i întărească în toate zilele spre 
a se mântui împreună! 


1 ana trecut de la despărţirea vremelnică de una din- 
tre cele mai vârstnice surori din obşte, pildă de răbda- 
re în viaţă, Stela-Ana. Dumnezeu să o aşeze cu drep- 


Mbepiacoia Predau Facultatea de odoră Universitatea 
„efon Flea” Arad „Aurel Vlaicu” Arad 


Vă invită să luaţi parte la: 
Conferința: 
„Dulceaţa Scripturilor” 


şi lumina ochilor: povăţuire spre Înviere 
urmată de lansarea a două volume teologice-duhovnicești 


Protos. Dr. Agapie Corbu 


Starețul Schitului „Bunavestire”, Almaș 


Locale: 

Sala festivă a Facultăţii de 
Teologie Ortodoxă din Arad 
(str. Academia Teologică, nr. 11-13) 
Data: Joi, 14 martie 2024 
Ora: 18:00 


INTRARE LIBERĂ 


Dr. Dmitri Semenik i 
PROBLEMELE IUBIRII - CRIZA IN FAMILIE 


Această carte este prețioasă deoarece nu prezintă părerea unui autor anume despre cum 
trebuie să trăieşti în familie. Ea analizează numeroase destine concrete şi situaţiile unor 
diverse familii. Poveştile din viaţa unor familii relatate cu sinceritate şi sfaturile oferite 
vă vor ajuta să priviţi propria situaţie dintr-un alt unghi, să vedeţi rezolvarea probleme- 
lor proprii, iar pe unele chiar să le evitaţi. Discuţiile cu specialiştii au un caracter practic, 
fiind accesibile ca şi conţinut şi profunde prin esenţă. Chiar şi persoanele care sunt în 
căsnicie de 10 sau 20 de ani vor găsi în aceste discuţii multe lucruri noi şi preţioase. 


* Luni a început cel mai mare pelerinaj cu moaştele Sfântului 
Dimitrie cel Nou din ultimii 70 de ani, întrucât anul acesta se împli- 
nesc 250 de ani de când moaştele au fost aduse la noi în ţară. Vor fi 
vizitate zeci de parohii şi mănăstiri din sudul ţării. (sursa: basilica.ro) 


+ Biserica monument istoric din localitatea hunedoreană Strei- 
sângeorgiu, construit între anii 1313-1314, va fi restaurată cu fonduri 
alocate de Institutul Naţional de Patrimoniu. Nicolae Iorga a descris- 
o drept „cea mai veche ctitorie de nemeşi români din Ardeal”. (sursa: 
basilica.ro) 


+ Nepsis Belgia și Nepsis Olanda au organizat, la finele săptămânii 
trecute, două întâlniri culturale dedicate cărţilor preotesei Ioana 
Nan-Vasilescu din Torino, Italia, despre identitate, familie şi 


provocările vieţii din diaspora: „Crisalida sau întoarcerea acasă 
şi „Ce nu sunt eu?”. (sursa: basilica.ro) 


* Joi, 14 martie, de la ora 18, în sala festivă a Facultăţii de Teologie 
Ortodoxă din Arad, păr. Agapie Corbu de la schitul Almaş va confe- 
renţia despre „Dulceaţa Scripturilor”. 


Dr. Dmitri Semenik 


PROBLEMELE 
IUBIRII 


Criza în familie 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina 9 gmail.com sau la tel. 0734.104.372. Mulţumim tuturor pentru rugăciuni şi ajutor! 


AA 


Numărul 9 (CLXII) 


D 10 - Duminica Înfricoşătoarei judecăţi 

(a Lăsatului sec de carne); 

Sf. Mc. Codrat şi cei cu dânsul; Sf. Cuv. Anasta- 
sia Patriciana 


L 11 - Sf. Sf. ler. Sofronie al Ierusalimului; 
Sf. Cuv. Ioan Moshu (autorul Limonariului); 
Sf. Cuv. Gheorghe Sinaitul (fratele Sf. Ioan 
Scărarul); Sf. Imp. Teodora a Epirului - LAC- 
TATE, OUĂ 


M 2 - Sf. ler. Grigorie cel Mare (Dialogul); Sf. 
Cuv. Teofan Mărturisitorul; Sf. Cuv. Simeon 
Noul Teolog; Sf. Cuv. Simeon Evlaviosul 
(părintele Sf. Simeon Noul Teolog); Dreptul 
Finees (nepotul Dreptului Aaron) 


Mi 13 - Sf. ler. Nichifor al Constantinopolului-— 
aducerea moaştelor; Sf. Ier. Leandru de Sevil- 

la; Sf. Cuv. Areta (care s-a mântuit nejudecând 
pe nimeni); Sf. Cuv. Ipomoni - LACTATE, OUĂ 


J 14 - Sf. Cuv. Benedict de Nursia; Sf. 47 muce- 
nici botezați de Sf. Ap. Petru; Sf. Prinţ Rotislav 
-Mihail de Kiev; Sf. Cuv. Matilda 


V 15 - Sf. Ap. Aristobul, episcopul Britaniei 
(fratele Sf. Ap. Varnava); Sf. Mc. Agapie şi cei 
împreună cu dânsul: Plisiu, Romil, Timolau, 
doi Alexandru şi doi Dionisie - LACTATE, OUĂ 


S 16 - Sf. Mc. Sabin şi Papa; Sf. Cuv. Hristodul 
din Patmos; Sf. Cuv. Pimen cel nebun pentru 
Hristos din Georgia 


Foaie ortodoxă | pentru sufleţ i pi pă 


i A i-a da = cr ea 


10 martie STP 


O, dumnezeiască iubire, un- 

de Îl ţii pe Hristos? Unde Îl 
ascunzi pe El? De ce L-ai lu- 

at pe Mântuitorul lumii şi 

te-ai depărtat de la noi? Deschi- 
de-ne şi nouă, nevrednicilor, uşa ta 
cea mică ca şi noi să-L vedem pe 
Hristos, Cel ce a pătimit pentru 
noi, şi să credem că prin milostivi- 
rea Lui nu vom mai muri odată ce 
L-am văzut. 


Sr. SIMEON NOUL TEOLOG 

Editorial 


Dragostea, datoria 


și legea 


MaxiMina 2 


Sf. Nicolae Velimirovici 


Cana oboseșşte dragostea, datoria o înlocuiește. Când 
oboseşte datoria, legea o înlocuieşte. Câtă vreme mama 
arde de dragoste pentru copilul ei, ea face mai mult de- 
cât îi cere datoria sau legea. 


Când dragostea mamei faţă de copilul ei se răceşte, ma- 
ma îşi face numai datoria, adică face mai puţin decât 
poate dragostea, dar mai mult decât cere legea. 

Când mama îşi urăşte copilul, ea face numai atât cât o 
sileşte legea să facă, adică mai puţin decât poate dragos- 
tea şi decât cere datoria. 

Dragostea vine de la Dumnezeu prin suflet. 

Datoria vine de la suflet prin minte. 

Legea vine de la minte prin cuvinte. 


Cine socoteşte legea drept început şi sfârşit al moralei, 
acela cunoaşte numai scoarţa cărţii despre moralitate. 


Cine socoteşte datoria drept început şi sfârşit al moralei, 
acela vede şi citeşte numai slovele din cartea despre mo- 
ralitate. 


Versuri 


Însă cine socoteşte dragostea drept început şi sfârşit al 
moralei, acela vede, citeşte şi cunoaşte duhul şi viaţa 
moralității. 


La fel se întâmplă şi în împărăţia cea mare a lumii: cine 
socoteşte legile fireşti ca începutul cauzelor lumii, acela 
cunoaşte numai coperta cărţii despre lume. 


Cine socoteşte sufletul ca cea dintâi cauză a lumii, acela 
vede şi citeşte numai slovele din cartea despre lume. Iar 
cine socoteşte pe Dumnezeul cel viu ca prima şi ultima 
cauză a lumii, acela vede, citeşte si cunoaşte duhul şi 
viaţa lumii. 

Dragostea este slobodă de orice legi omeneşti şi fireşti şi 
mai înaltă decât orice datorie. 


Necunoscând cerinţele legii, nici numirile datoriilor, 
dragostea le împlineşte, ba le şi întrece, precum străluci- 
rea soarelui întrece strălucirea pietrelor şi a stelelor. 


Prefaţă la cântece din temniţă 


În aprigele mele belciuge, 
piatra mă-nfulecă, fierul mă suge. 
În bezne m-afund, zi de zi, şi-n urât, 
întâi pân-la glezne, apoi pân-la gât. 


Curând, o să-mi treacă de gură, de frunte, 
lespedea temniţei, cu gângănii mărunte, 
şi-am să dispar în grozava ei guşă, 
în mugetul ei subteran şi-n cenuşă... 


Radu Gyr 


Dar, hămesit, sub lacăte, chei şi zăvoare, 
de tine, sălbatice, viule soare, 
din carne îmi rup, din dogorâta mea smoală, 
aceste cântece în pielea goală, 


şi-n tine le-arunc, în năpraznice-amieze, 
s-alerge, să tropăie şi să necheze, 
slobode, aspre, neţesălate deloc, 

ca nişte cârlane fugare în stepe de foc... 

MaxiMina 


Aradul de demult 


ACUM 113 ANI 


în luna lui martie 


Sosina în Arad obosit de drumul 
lung, gara veche şi murdară a bătrâ- 
nului oraş te indispune. Repede însă 
dispare impresia neplăcută dela în- 
ceput căci abia ai pornit cu tramva- 
iul-automobil cu etaj, ce se umple 
într'o clipă sub paza biletarului gro- 
solan, şi eşti silit să constaţi, nu fără 
surprindere, că Aradul este un oraş 
curat, bogat, de toată frumuseţea. 


Comparativ cu tramvaiele 
cu cai rahitici ai Bucu- 
reştilor, tramvaiul- 
automobil al Aradului 
aleargă nebuneşte străbă- 
tând strada principală, 
„Corso”, un bulevard 
drept, lung, de o lăţime 
americănească. 


Cu iuţeala desfăşurărei 
cinematografice se perin- 
dează în faţa ochilor un 
palat comunal măreț, bi- 
serici impunătoare de cul- 3 
turi diferite, hoteluri, pră- 
vălii, cafenele, cofetării 
luxoase, ici-colo monu- 
mentul ridicat unui Ungur 
răstit, institute de bancă, deposite de 
coşciuge, splendid nichelate, expuse 
la stradă ca o tentaţie stranie. 


Cam brusc automobilul se opreşte 
golindu-se de călători. Suntem în 
faţa Teatrului Naţional al Aradului, 
în mijlocul hotelelor şi cafenelelor 
numeroase ale centrului. Aşteaptă 
aici un lung şir de trăsuri închise, 
înhămate cu un singur cal de botul 
căruia s'a legat, prea jos, un sac cu 
grăunţe, la care sărmanul dobitoc 
priveşte desperat şi bleg. 


„Alasolgai! Servus; Alasolgai!” sunt 
singurele cuvinte ce le poţi reţine 
din graiul aspru ce de toate părţile 
răsună în jurul tău. Exceptând hote- 
lul, unde speranţa bacşişului face 
minuni, trebue să pui insistenţă ca 
să obţii, prin magazine, cafenele o 
vorbă românească. Te privesc atunci 


cei cu favorite, cam ca ale d-lui Mar- 
ghiloman, ca şi cum ar fi un act de 
curaj sau de sfidare să vorbeşti ro- 
mâneşte aci, în centrul Aradului, şi 
mai ales în prăvăliile 
„Ferenezilor...Weinberger” ori 
„anoşilor...Blumentha!l” bogaţi, 
atotputinţe, şi mari patrioţi unguri. 
Un plan, o descriere a Aradului, în 
altă limbă decât cea ungurească nu 
există, deşi apar două ziare româ- 


Tramvaiul-automobil şi birjele de la începutul secolului al XX-lea 


neşti în Arad și ar fi, poate, o chestie 
de mândrie românească a se afirma 
şi pe această cale. 


Doriam să văd Mureşul. Bătrânul 
fluviu, cotind în formă de S cu coadă 
prelungită spre vest, mângăie părin- 
teşte întreg orașul ridicat pe malul 
său drept. Toate străzile Aradului 
pornesc dela dânsul şi pe aceste 
străzi, foarte largi, drepte, umbrite 
vara, Mureşul românesc trimite con- 
tinuu largi curente de aer rece, sănă- 
tos. 


Dincolo de apa foarte lată, prinsă 
acum de gheţuri, e vechea cetate, de 
care s'au lovit în atâtea rânduri în 
veacul al XVII-lea Turcii, pe cari cu 
greu au putut-o lua la 1849 Ungurii. 
Mureşul, înconjurând de trei părţi 
cetatea, îi face, în parte tăria. Un 
pod frumos de fier uneşte oraşul cu 


cetatea, şi funcţionarii cu obsedenta 
şapcă înaltă, galonată îţi iau, ca în 
medievale timpuri, trei creiţari ca 
să-l poţi trece. 


Revenind spre centru, auzi prima 
vorbă românească dela nişte tăietori 
de lemne, ţigani. E foarte ingenioasă 
capra de-o formă specială a tăietori- 
lor de lemne din Arad. Cu dânsa pot 
face munca mai repede şi cu mai 
puţină oboseală căci 
mişcarea de aducere 
înapoi a ferăstrăului se 
> face automatic printr'o 
contra greutate. Curi- 
oasă e de asemenea 
căsuţa pe roate, ca a 
santimbancilor, în 
care lucrează la căldu- 
ră ascuţitorii de brice 
şi cuțite. 


Pe piaţa din jurul sta- 
tuiei libertăţii s'au 
adunat toate babele 
din Arad și împreju- 
rimi să-şi desfacă mar- 
fa adusă în cărucioare 
ca cele de plimbat co- 
piii mici. Românce şi unguroaice 
vând mere, ouă, unt, găini, gâşte, 
încălzindu-şi mâinile lor deformate 
de bătrâne, la mangalul ce-l ţin 
într'o ulcică de pământ. Cele ce vând 
păsări au aşternut peste zăpada în- 
gheţată pae ca să stea la cald şi găi- 
nile. Ovreice bătrâne vând cărţi, 
ilustrate, peniţe şi plicuri, calendare 
ungurești şi stambă eftină. În barat- 
ce speciale, unguroaice vând în can- 
tităţi îngrozitoare, din nişte saci 
imenşi, naţionalul ardei roşu pisat. 


La librăriile luxoase destul de nume- 
roase ale oraşului nici o carte româ- 
nească; la chioșcuri şi pe străzi se 
vând toate ziarele ungurești din lu- 
me, dar nu poţi găsi o foaie româ- 
nească, nici măcar cele ce apar în 
Arad! 


H. Stahl, 11 martie 1911 

Marturisitorii 


Poezia - 


MaxiMina 


Cuvânt 


liber 


A 

În toiul urii dezlănţuite noi am lup- 
tat să ne disciplinăm asceza impusă 
şi să oprim efectele de imbecilizare, 
prin metodele noastre de rezistenţă. 
Am înţeles că slujirea unui ideal 
sfânt se face prin jertfă, iar jertfa 
este voluntară, şi se face prin iubire. 
Cea mai apropiată formă de iubire şi 
la îndemâna noastră era rugăciu- 
nea. Prin rugăciune am reuşit să 
aducem în prezentul nostru nefericit 
frânturi de timp pe care le trăiam ca 
pe o fericire. Acest miracol se făcea 
prin rugăciunea în comun. În timpul 
rugăciunilor comune nu mai 
simţeam povara recluziunii, ieşeam 
din teroare şi din abandon. Ne scu- 
fundam într-un ocean de pace şi de 
frumuseţe, acolo, între hâdele ziduri 
ce se tranformau miraculos în spaţiu 
binecuvântat. Clipa trăită în timpul 
rugăciunii în comun se dilata până la 
infinit, celula se făcea cer, se făcea 
biserică. 


Pentru a ajunge la sentimentul de 
comuniune, de solidaritate în luptă 
şi suferinţă, o contribuţie colosală a 
avut poezia creată în detenţie şi 
care, pe căi diverse, unele chiar mi- 
raculoase, a circulat prin toate închi- 


Aspazia Oţel-Petrescu 


sorile. Poeţii închisorilor au fost 
apostolii care au făurit un climat de 
frăţietate, de trăiri comune, de plâns 
împreună, de suferit şi de răbdat 
împreună, de visat şi de sperat îm- 
preună, de retrăit amintiri împreu- 
nă. Datorită lor, „lacrima se făcea 
floare, împodobind amintirile”. 


Versurile poeţilor întemnițați, tâşni- 
te din flăcările suferințelor şi desă- 
vârşite pe nicovala durerii, s-au con- 
stituit în candele de iluminare pen- 
tru toţi cei ce îndurau aceeaşi res- 
trişte. Zidurile au început să vor- 
bească o limbă ciudată în puncte şi 
liniuţe în sistemul „Morse”. Ţevile 
reci ale caloriferelor au devenit cu- 
loare de cuvinte fierbinţi, versurile şi 
cadenţele lor au devenit bătăi de 
inimi înfrăţite. 


Nu este cuvânt să poată tălmăci cât 
de alinător era, într-un izolator in- 
fam, să-ţi culci capul pe o metaforă 
de Radu Gyr, să te acoperi cu plapu- 
ma unui vers de Nichifor Crainic, să 
îl iei de mână pe Ciurunga şi să sus- 
pini eliberat de însingurare, săru- 
tând odată cu Vasile Voiculescu pici- 
oarele Îngerului durerii. Ingeri ai 
durerii, aceştia au fost poeţii închiso- 
rilor, atât pentru noi, cei neloviţi de 
harul poeziei, cât şi pentru ei înşişi. 


Credeţi că le-a fost uşor să urzească 
pentru noi şi pentru vecie versuri 
scrise cu „mistrii muiate în rană”? Fi 
nu au avut creioane şi nici hârtie, 
această infamă restricţie făcea parte 
din planul de imbecilizare pus la 
punct cu deosebită rigoare de fiarele 
urii, care, insultător pentru muncito- 


Cine poate crede că 
pentru un petec de 
hârtie de mărimea 
unei foițe de țigară 
erai maltratat şi ținut 
zile întregi dezbrăcat 
în celula neagră, fără 
pat şi fără raţia de 
mâncare? Pentru reci- 
tarea unor poezii în 
închisori s-au dat con- 
damnări între 10 şi 25 
de ani, pentru difuza- 
rea lor s-a dat muncă 
silnică pe viaţă, iar 
pentru trecerea lor în 
lumea liberă s-au in- 
ventat comploturi un- 
de s-au dat sentinţe de 
condamnare la moar- 
te. (Zahu Pană) 


rime, se intitula „proletară”. Instru- 
mentele cu care au conceput versuri 
cutremurătoare au fost gândul şi 
memoria. Condeiul cu care au fost 
scrise versurile a fost gândul, şi foaia 
pe care acestea s-au transcris a fost 
memoria. O idee, un sentiment, o 
emoție, o amintire, o trăire profundă 
se înveşmântau în cuvinte, în gând. 
Se organizau în vers tot în gând şi 
apoi versul se imprima, prin repeta- 
re, în memorie. Acesta odată însuşit, 
un alt vers se alcătuia în acelaşi fel în 
gând şi se alătura celuilalt prin repe- 
tare în memorie. Astfel se alcătuia 
strofa, poezia care, din repetare în 
repetare, se închega integral în plan 
mental. De aceea, multe poezii con- 
cepute în temniţă au rămas în forma 
lor frustă, fără îndelungă şi sofistica- 
tă elaborare. Poezia terminată era 
mărturisită colegilor de celulă, fiind 
imediat însuşită prin memorare şi 
apoi, prin mijloace ingenioase şi pli- 
ne de curaj, versurile îşi luau zborul 
spre alţi confraţi, fraţi şi surori de 
suferinţă. 


Astfel, prin memoria unora şi altora, 
s-au păstrat mărturii despre ce a în- 
semnat teroarea comunistă, dez- 
lănţuită fără încetare în hăul tem- 
niţelor, gheenă în care a ars fără în- 


cetare SUFERINŢA. 

„Să fii con- 
vins că la 
ce nu poți 
ajunge prin 
iubire, nu 
vei ajunge 
niciodată 
prin aspri- 
me şi străş- 
nicie!” 


can David s-a născut la data de 15 
februarie 1920, în cătunul Plai, de 
lângă satul Strungari, judeţul Alba, 
într-o familie nevoiaşă. Nu şi-a cu- 
noscut tatăl, iar mama i-a murit pe 
când avea trei ani. Fiind singurul 
copil al familiei, Ioan a fost înfiat de 
un unchi de-al său, care l-a crescut 
în frica de Dumnezeu. Ioan era un 
om simplu. Avea câteva oiţe de care 
avea grijă, dar şi pe acestea le îngri- 
jea prin rugăciune. Duminica pleca 
la Sfânta Liturghie, iar oile sale ră- 
mâneau singure la păşune, fără a fi 
vreodată atacate de vreun animal 
sălbatic. EI hrănea din mână şi ani- 
malele sălbatice care veneau. 


Încă din tinereţe s-a ostenit neconte- 
nit cu rugăciunea, citirea Psaltirii şi 
lucrarea virtuţilor, sub povăţuirea 
părinţilor Simion Bunea (1943) şi 
Varsanufie Ştirban (11981) şi a pri- 
mit mari daruri duhovniceşti. Nu- 
meroase persoane au mărturisit fap- 
tul că binecredinciosul Ioan cunoş- 
tea sufletele şi gândurile oamenilor, 
chiar și ale acelora pe care nu i-a 
văzut niciodată. În ultimii ani ai vie- 
ţii l-a avut ca duhovnic pe unul din- 
tre părinţii de la Mănăstirea Afteia, 
care a confirmat acest dar al fratelui 
Ioan David. 


Un ucenic de-al său dă mărturie des- 
pre îndrăzneala pe care o avea la 
rugăciune: „Am mers odată la el şi- 
am plecat în pădure, să îi tai uscături 
pentru iarnă, că el era aşa de bolnav 
că nu putea să facă nimic. Şi, lu- 
crând la lemne, mi-am dat seama că 
am întârziat prea mult şi nu mai am 
cum să prind autobuzul să mă ducă 
acasă. Era ora unu, şi eu ar fi trebuit 
să plec deja de un sfert de ceas. Spe- 
riat, am mers la el şi i-am spus: 
«Frate Ioane, eu pierd autobuzul, şi 
să ştii că o să am necaz la serviciu şi 
acasă din cauza asta!». Atunci el s-a 
ridicat din pat, şi-o împreunat mâi- 
nile şi-o spus: «Doamne, opreşte-l 
acu'!». Am auzit când a zis aşa! Şi pe 

Oamenii lui Dumnezeu 


PUSTNICUL IOAN DAVID 


ciobanul lui Dumnezeu 


urmă a zis către mine: «Du-te liniş- 
tit, că autobuzul te aşteaptă în sta- 
ţie». Eu n-am crezut, aşa că mi-am 
luat geanta și am luat-o la fugă. Dar 
ajungând în staţie, autobuzul nu era. 
E] venea la unu şi un sfert. Ş-apăi s- 
o făcut şi jumate, s-o făcut şi două- 
zeci şi cinci şi numa' am auzit că vi- 
ne. Mi-am făcut Sfânta Cruce şi am 
zâs în mine: «Doamne, ce-i aicea?». 
Ş-apoi îmi spune şoferul, pe care-l 
ştiam de mult: «Mă, nu ştiu ce-o 

fost, că mi-o şi puşcat roata!». «La 
ce oră?», îi zic. «La ora unu», zice el. 
Chiar când s-o ridicat fratele Ioan şi 
a zis rugă-ciunea! ” 


Era foarte smerit. Datorită vieţuirii 
sale sfinte, acesta era cercetat de 
către mulţi credincioşi. Însă, pustni- 
cul loan primea rar pe cineva, consi- 
derându-se nevrednic de o aseme- 
nea lucrare. Un ucenic mărturiseşte: 
„Dacă trebuie să spun ceva des-pre 
el, eu nu pot să vă spun decât atât: 
smerenie, smerenie, smerenie, sme- 
renie şi la infinit smerenie! Fratele 
Ioan asta a fost... ”. Iar monahia Io- 
resta de la Râmet, povesteşte: „Fra- 


tele Ioan avea foarte multă smere- 
nie. Vorbea cumva în parabole şi pe 
urmă îți dădeai seama că ţi-a răs- 
puns la problemele tale. Nu spunea 
într-un mod direct, ci pe ocolite”. 


O mărturie prețioasă despre părinte- 
le Ioan este cea oferită de maica Ie- 
rusalima Ghibu, stareţa Mănăstirii 
Râmeţ, care a povestit: „Noi îi zi- 
ceam «fratele Ioan ciobanul». După 
moartea părintelui Dometie Manola- 
che, povăţuitorul nostru de la Râ- 
meţ, eu pe el l-am avut ca pe un 
stâlp de foc al mănăstirii. Însă era 
departe, la chilia lui din Strungari, 
iar când aveam probleme mari cu 
mănăstirea, de nu mai puteam să o 
scot la capăt, mă puneam la rugăciu- 
ne şi strigam: «Doamne, adu-mi 
ciobanul încoace, adu-mi-l pe fratele 
Ioan!». Nu trimiteam după el, că nu 
aveam pe cine, dar el venea! Ştia în 
duh că îl chemasem. Venea şi-mi 
spunea: «De ce te-ai speriat? Sfinţia 
ta nu trebuie să te sperii, că vei trece 
prin multe. Ai o cruce grea, dar o să 
o poţi purta, pentru că te ajută Hris- 
tos. El ţi-a dat-o!». Eu cred că el a 
fost un om al lui Dumnezeu, un trăi- 
tor, un sfânt.” 


A trecut la cele veşnice pe 7 ianuarie 
1995, în urma unei îndelungate sufe- 
rinţe. Nicolae Martin, ucenicul său, 
mărturiseşte în cartea „Viaţa sfântă 
a pustnicului Ioan David” despre 
plecarea fratelui Ioan la cer: „Cu un 
an înainte de a muri, mi-a spus data 
când moare. Era bolnav şi mi-a zis: 
«Frate, să ţii minte, că în ziua de 7 
ianuarie, când e Sfântul Ioan Bote- 
zătorul - fiindcă pe el îl chema Ioan 
şi avea mare evlavie la Sfântul loan 
Botezătorul -, eu o să mă duc, dar tu 
să fii lângă mine şi să nu mă laşi, să 
nu pleci de lângă mine». Asta a fost 
în 1994.” A fost îngropat lângă chi- 
lia de la Strungari, după cum i-a fost 
dorinţa. 


I.-G. 

Temă de casă 


LIBERTATE sau 
CONSTRÂNGERE 


prin Sfânta Scriptură 


Ce este şi de ce ni s-a lăsat Sfânta Scriptură? Este cu- 


vântul lui Dumnezeu către oameni. Așadar, Dumnezeu 
vrea să poarte un dialog cu noi prin aceste cuvinte. El 
vrea să iniţieze acest dialog, dar este libertatea noastră 
să îl facem un dialog real, adică între două persoane. Iar 
pentru aceasta, primul pas este să deschidem Sfânta 
Scriptură. 


Dacă am ajuns în acest moment, putem să lăsăm întâm- 
plarea (sau Duhul) să ne vorbească, deschizând la în- 
tâmplare într-un loc (deşi aici au fost destui care au că- 
zut în capcana unei adevărate magii). Sau putem să mer- 
gem pe drumul mai bătătorit al citirii programate: de 
Biserică, după cum sunt înşirate zilnic Apostolul şi 
Evanghelia, sau de noi personal, dorind să citim o anu- 
mită carte într-o anumită perioadă de timp. 


Dialogul cu Dumnezeu prin cuvântul Scripturii nu poate 
fi unul PERSONAL dacă nu avem în vedere că: „Cel ce e 
smerit în cugetul său şi împlineşte o lucrare du- 
hovnicească, când citeşte dumnezeieştile Scripturi 
pe toate le aduce în legătură cu sine şi nu cu al- 
tul.” (Sf. Marcu Ascetul). Sigur că atunci când vreau 
să vorbesc cu cineva lucruri de suflet, din adâncul meu, 
nu mă voi pune să vorbesc despre alţii şi problemele lor, 
ci despre durerile şi bucuriile, despre luptele şi căderile 
mele. 


Şi totuşi, eu îmi spun oful, care poate fi de multe ori al- 
tul, dar Dumnezeu îmi vorbeşte mereu cu aceleaşi cuvin- 
te, că doar nu se schimbă Sfânta Scriptură. Atunci cum 
este un dialog, dacă Dumnezeu foloseşte aceleaşi cuvin- 
te? Cuvintele sunt aceleaşi, dar înțelesurile care stau în 
spatele lor sunt nesfârşite, căci Sf. Maxim ne spune că 
Dumnezeu este „un ocean de sensuri şi înţelesuri”. Cum 
adică? „Citind dumnezeieştile Scripturi cugetă la cele 
ascunse într-însele; căci câte mai-nainte s-au scris, toa- 
te-zice- spre a noastră învățătură s-au scris”. (Sf. Mar- 
cu Ascetul) 


J. Breck ne ajută să pricepem: „pentru a fi purtător de 
sens, textul nu trebuie să constrângă. Insă trebuie să 
solicite un răspuns din partea cititorului, în funcţie de 
modul în care textul îmbogăţeşte, modifică sau confirmă 
viaţa şi experienţa cititorului.” Aşadar, viaţa personală a 
omului este cheia în care se înţelege textul citit de el la 
un moment dat. 

De exemplu, pilda fiului risipitor care a fost duminica 
trecută, are mai multe planuri de înţelegere, pe care ni le 
-au lămurit Sfinţii Părinţi: averea tatălui, pretenţia fiului 
mic şi împărţirea averii, plecarea fiului risipitor şi prăda- 
rea moştenirii, glasul conştiinţei şi hotărârea de a cere 
iertare, drumul înapoi Acasă, primirea plină de dragoste 
a tatălui, faptul concret de a-şi cere iertare a fiului, masa 
întoarcerii şi reaşezarea fiului în drepturi, poziţia fratelui 
mai mare în casă în toţi aceşti ani, imposibilitatea de a se 
alătura bucuriei tatălui şi pierderea agoniselii prin invi- 
die şi aroganță, vorbele de explicare şi împăcare aduse 
de tatăl. 


Aşadar — de exemplu -, cuvântul lui Dumnezeu se desco- 
peră anul acesta în inima mea, care a trecut prin anumi- 
te evenimente în ultima vreme, mai ales prin latura care 
se referă la masa întoarcerii, iar poate că acum 10 ani m- 
a atins glasul conştiinţei şi peste încă cinci ani — drumul 
înapoi Acasă, şi probabil că în viitor îmi voi înţelege mai 
bine condiţia de frate plin de invidie sau voi fi copleşit de 
iubirea tatălui. Fiecare moment al vieţii, prin complexi- 
tatea sufletului, aduce o nouă dezlegare, un nou dialog. 


Aşadar, dintr-o aparentă constrângere, Dumnezeu face 
cea mai mare libertate: cuvântul care pare că limitează 
prin înțelesurile deja găsite de Sf. Părinţi, primul şi cel 
mai de bază ghid al nostru când începem citirea Scriptu- 
rii, ne dăruieşte fiecăruia dintre noi alte lumi mereu mai 
bogate, în funcţie de treapta pe care suntem. 


Aici însă, Sf. Marcu ne trage un mare semnal de ATEN- 
ŢIE: „Să nu te înalţi întru inima ta pentru că înţelegi 
Cele zise în Scripturi, ca să nu cazi cu mintea în duhul 
hulirii.” Adică, să nu fim ca acei copii care au învăţat să 
facă primii paşi şi dau deja peste mâna mamei sau a ta- 
tălui care vor să-i ajute. Drumul ne-a fost deschis de Sf. 
Părinţi, calea este înainte şi este diferită pentru fiecare 
dintre noi, dar destinaţia este aceeaşi şi la ea nu se poate 
ajunge decât urmând drumul, iar nu pe alte căi. 


Și ne mai face un îndemn Sf. Marcu, la FAPTE: 
„Cuvintele dumnezeieştii Scripturi citeşte-le prin fapte 
şi nu le întinde în vorbe multe, îngâmfându-te în deşert 
cu simpla lor înțelegere.” Adică lui Dumnezeu nu-i place 
doar să poarte un dialog cu noi, ci şi să lucreze cu, în şi 
prin noi, pornind de la cele vorbite. 

Biserica ne învață 


CHIP DE PETRECERE 


în săptămâna albă 


A 
IL fiecare an, săptămâna dinaintea 


Postului Mare este pentru mulţi din- 
tre noi nu doar prilej de a goli frigi- 
derele de tot ce nu mai avem apoi 
nevoie, ci de a cumpăra — de multe 
ori — în exces, ceea ce ne place şi este 
atunci îngăduit să mâncăm. Aşa în- 
cât, aceste zile se fac o adevărată pe- 
rioadă a exceselor albe. 


Însă Biserica a gândit - prin Duhul - 
acest timp, ca pregătire duhovni- 
cească şi trupească pentru Postul 
Mare, rânduind o mai uşoară trecere 
spre urcuşul abrupt al primei săptă- 
mâni din Post. 


Să vedem ce scrie în Triod despre 
felul în care ar fi bine să mâncăm în 
zilele în care este voie cu de toate, 
mai puţin carne (aici este nevoie să 
precizăm, încă o dată, că peştele nu 
intră în categoria cărnurilor!). 


Iată, luni în săptămâna brânzei, Tri- 
odul ne îndeamnă astfel: 


„Să se ştie că luni, în săptămâ- 
na brânzei, mâncăm de două 
ori pe zi.” 


Deja suntem îndemnați la o semi- 
postire într-o zi în care altfel, mai 
ales cei care luni şi-au asumat în res- 
tul anului o alimentaţie mai săracă, 
ar fi început săptămâna cu un exces. 


Surpriza cea mare vine în ziua de 
miercuri: 


„Să se ştie că miercuri şi vineri, 
în săptămâna brânzei, facem 
metanii şi seara şi dimineaţa, şi 
ajunăm după rânduială.” 


Această precizare a unui număr du- 
blu de metanii ne ridică întrebarea 
firească „de ce?”. Dar în ziua de 


marţi seara, Triodul ne dă explicaţia: 
la Vecernie, după troparele specifica- 
te, „se fac trei metanii mari cu 
rugăciunea Doamne şi Stăpâ- 
nul vieţii mele”. 


ÎNTRU MĂRIREA SFINTEI 
CELEI DE 0 FINȚĂ ȘI DE VAȚĂ FICĂTOAREI 
aozsrăațirat manei 


ITPĂRI? 
ÎN BILELE PREA ÎNILȚITULUI NOSTRU DOMN 
CAROL 4 
REGELE ROMÂNIEI 


(Ga aprobarea St: Sinod al &. năstre Biseria 
datocafale Qriadoze Bone. 


Aşadar, nu în Duminica iertării este 
pusă prima dată această rugăciune 
emblematică pentru Postul Mare, ci 
marţi seara. Deja se simte puternic 
briza Postului Mare. Iar după ce sea- 
ra am făcut metanii şi am zis rugă- 
ciunea Sf. Efrem, acum înţelegem de 
ce miercuri scrie că se ajunează, în- 
trucât suntem deja cu un picior în 
rânduiala postului. Ba mai mult... 


„Să se ştie că în Palestina (iar 
apoi s-a generalizat în toată Bi- 
serica — n.n.) care este în părţi- 
le Ierusalimului, NU am apucat 
de la Sfinţii Părinţi să se facă 


Liturghie miercurea şi vinerea 
în săptămâna brânzei, nici cea 
mai înainte sfinţită (care se fa- 
ce în acele zile în Postul mare — 
n.n.).” 


Ne amintim că în Postul Mare, în 
timpul săptămânii, de luni până vi- 
neri, singura Liturghie care se săvâr- 
şeşte este cea a Sf. Grigorie Dialogul, 
numită a Darurilor mai înainte sfin- 
ţite, care, de fapt nu este o Liturghie 
propriu-zisă, ci o vecernie mai com- 
plexă, în timpul căreia ne putem îm- 
părtăşi. Aşadar, rânduiala aliturgică 
din săptămâna brânzei ne pregăteşte 
pentru cea din Postul Mare. 


Revenind la mâncare, ajunarea de 
miercuri şi de vineri din această săp- 
tămână se face până seara după sluj- 
pă (fiecare după cum are rânduiala şi 
poate), iar apoi „mâncăm brânză 
şi ouă”, spune Triodul. 


Joi seara şi vineri se repetă rânduia- 
la „precum am arătat miercuri”. 
Așadar, dublarea numărului de me- 
tanii, rugăciunea Sf. Efrem şi ajuna- 
rea, iar vineri seara (pentru cine 
poate) „se face masă după obi- 
cei, precum s-a arăta şi în 
miercurea brânzei”. 


Aceasta este rânduiala aşezată de 
Biserică în Triod, adică regula pe 
care o dă credincioşilor săi care pot 
să şi-o asume (nu se precizează că se 
aplică doar monahilor!). Este o arvu- 
nă pe care suntem îndemnați să o 
dăm trupeşte şi duhovniceşte, pen- 
tru a ne uşura un pic în lupta cea 
mare cu ispitele inerente Postului 
Paştilor. 


Dumnezeu să ne ajute tuturor! 


